|  |  |
| --- | --- |
| **DATUM POHODA**  čas in kraj odhoda | Sobota, 12.5. 2018, ob 8.uri  Avtobusna postaja Velenje |
| **LEPI ČEVELJC**  **KOČA NA KLEMENČI JAMI (1208m)** | |
| PREDVIDENI POVRATEK: | ob 14. 00 na avtobusni postaji v Velenju |
| VRSTA PREVOZA | Avtobus |
| CENA | Avtobusni prevoz |
| ZAHTEVNOST: | Lahka, deloma zahtevnejša pot |
| OPREMA: | Planinska obutev, topla oblačila |
| VREME: | V primeru slabe vremenske napovedi izlet odpade. |
| POTREBNI DOKUMENTI: | Dnevnik Mladega planinca, plačana planinska članarina za leto 2018 |
| MALICA IN PIJAČA: | Iz nahrbtnika |
| OPOZORILO: | Udeleženec je dolžan upoštevati navodila in odločitve vodnika. |

OPIS POTI

Iz Velenja se bomo mimo Mozirja, Ljubnega, Luč in Solčave zapeljali proti Logarski dolini. V Logarski dolini se bomo peljali do Doma planincev. S parkirišča bomo nadaljevali po glavni cesti, ki nas vodi preko mostu, za mostom pa nas oznake za Klemenčo jamo usmerijo levo na gozdno cesto. Pot preide na pobočje in se postopoma prične vse strmeje vzpenjati. Po uri hoje od izhodišča prispemo do klopce ob studenčku in le malo naprej do razpotja, kjer se priključimo poti z izhodišča Na razpotju. Tu strmina popusti, mi pa nadaljujemo rahlo navzgor po široki poti, ki nas kmalu pripelje iz gozda. Od tu sledi le še krajši vzpon po travnatem pobočju do Koče na Klemenči jami pod Ojstrico. Koča na Klemenči jami je najstarejša planinska koča v Sloveniji, preurejena iz stare pastirske koče, ki je bila zgrajena leta 1832.

Pot nazaj bo do razpotja potekala po isti trasi, tam bomo zavili levo in se spustili proti Plesniku. Na poti bomo šli tudi skozi 30 metrsko jamo in kasneje ob jeklenici prečili malo bolj izpostavljen odsek poti.

OPIS GORE in RAZGLED

Koča se nahaja na razgledni Klemenškovi planini. Od koče je lep razgled na vrhove nad Logarsko dolino. Najlepši pa je pogled proti jugu, kjer nad planino opazimo mogočno Ojstrico.

**OBVEZNA PLANINSKA OBUTEV!**

PRIJAVA IN INFORMACIJE: Prijavite se lahko do srede, 9. 5., mentorici Petri Oder Čevnik.